અમદાવાદ: વસ્ત્રાપુર ગામમાં રહેતા અને સરખેજ-ગાંધીનગર હાઇવે પર આવેલી ધ ગ્રાન્ડ ભગવતી હોટલમાં બેન્કવેટના સુપરવાઇઝર તરીકે કામ કરતા યુવક પર ગત મોડી રાતે કોઇ અજાણ્યા યુવકે ઘરમાં ઘૂસી ગળા પર છરીનો ઘા ઝીંકી હત્યાનો પ્રયાસ કર્યો હતો. બાજુમાં સૂતેલો મિત્ર જાગી જતાં હુમલો કરનાર યુવક નાસી છૂટ્યો હતો. ગંભીર રીતે ઇજા પામેલા સુપરવાઇઝરને તાત્કા‌િલક સારવાર અર્થે ખાનગી હોસ્પિટલમાં ખસેડાયો હતો. વસ્ત્રાપુર પોલીસે હત્યાના પ્રયાસનો ગુનો નોંધી તપાસ હાથ ધરી છે.